VS000635
Datum: 1986-09-10T02:00:00.000+02:00
datum_sodbe_i_stopnje: 1997-12-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: zelo hudi primeri
odskodnina: 6300000 SIT
opombe: II Ips 121/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Škodni dogodek

Poškodoval se je v prometni nesreči

Poškodba

Prelom goleni s pomikom kosti in raztrganinami mišičja.

Telesne bolečine

2090000 SIT Bolečine hudega značaja je trpel po poškodbi in operacijah 8 dni, srednje jakosti 2 tedna in lahke ter trajne skupaj 6 tednov. Občasne bolečine lažjega značaja pri hoji, obremenjevanju, fizioterapiji, prevezovanju in incizijah pa je praktično trpel 4 leta.

#### Hospitalizacija

3 krat po 10 dni. Doživel je dva operacijska posega,

#### Nevšečnosti med zdravljenjem

V bolniškem staležu skoraj štiri leta. Razvile so se komplikacije v obliki Sudeckove distrofije, ostiomelitisa, tako da ni bil sposoben za nobeno pridobitno delo. Mavec je nosil 9 mesecev.

Strah

1000000 SIT Upoštevano je izredno neugodno in dolgotrajno zdravljenje, v katerem je prihajalo do hudih težav in zapletov. Tožnik je bil v bolnici trikrat po 10 dni. Prestal je ekstenzijo in dve operaciji. Rana se mu ni celila in kosti se mu dolgo niso zarastle. Zdravniki so mu omenjali celo amputacijo noge. V bolniškem staležu je bil 4 leta. Strah za izid zdravljenja je bil pri tožniku v hudi obliki približno 10 dni, ob bivanju v bolnišnici in ekstenziji, pozneje še lažjega značaja 3 do 4 tedne.

## Zmanjšanje življenjske aktivnosti

3000000 SIT Ugotovljena je zmanjšana gibljivost v gležnju, nezaraščena kost v goleni ter osteoporoza kosti v goleni. Izvedenec je izrazil dvom, ali je tožnik še sposoben za opravljanje svojega poklica voznika težkega motornega vozila. S tem se ujema tožnikova izpoved, da svoje delo opravlja pretežno kot sovoznik. Gre za znatno prikrajšanost pri delovni in siceršnji življenjski sposobnosti.

## Skaženost

210000 SIT Pri tožniku gre na levi golenici za vidno spremembo, tožnik ima namreč v predelu leve goleni približno 22 cm črno brazgotino z velikimi brazgotinami. Na levi golenici so vidni sledovi šivanja, noga je na mestu poškodbe pergamentno modre barve s sledovi občasnega gnojenja na mestu, kjer so bili pritrjeni vijaki. Barva golenice je na mestu poškodbe poleg nje bistveno spremenjena v primerjavi s siceršnjo barvo kože in to v višini okrog 30 cm na sprednjem delu golenice, v zadnjem delu pa je ta bistveno spremenjena barva kože vidna v višini okrog 15 cm. Na levi golenici je vidna tudi oteklina oziroma deformacija kosti in mišičevja v primerjavi z desno golenico. Tožnik ne more nositi kratkih hlač, se kopati v bazenu in podobno. Brazgotina oz. vidna sprememba na levi goleni vzbuja pri ljudeh pomilovanje, odpor in radovednost.

---

ZOR člen 200, 203